எடிங்டோணைட்டு

எடிங்டோணைட்டு (Edingtonite) என்பது  BaAl2Si3O10·4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எடிங்டோணைட்டு கனிமம் வெள்ளை, சாம்பல், பழுப்பு, நிறமற்ற, இளஞ்சிவப்பு அல்லது மஞ்சள் நிறங்களிலுள்ள ஒரு சியோலைட்டு கனிமமாகும். நாற்கோணம், நேர்ச்சாய்சதுரம் அல்லது முச்சரிவச்சுப் படிகங்களைக் கொண்ட வகைகளாகக் காணப்படுகிறது.Richard V. Gaines, H. Catherine W. Skinner, Eugene E. Foord, Brian Mason, and Abraham Rosenzweig: "Dana's new mineralogy", pp. 1683-1684. John Wiley & Sons, 1997

பன்னாட்டு கனிமவியல் சங்கம் எடிங்டோணைட்டு கனிமத்தை Edi என்ற குறியீட்டால் அடையாளப்படுத்துகிறது.

நெஃபெலின் சினைட்டு வகை தீப்பாறைகள், கார்பனேடைட்டுகள், நீர்வெப்ப விளிம்புகள்  மற்றும் பல்வேறு மாஃபிக் பாறைகளில் உள்ள குழிகளுக்குள் காணப்படுகிறது. தாம்சோனைட்டு, அனல்சைம், நேட்ரோலைட்டு, ஆர்மோடோம், பிரீவ்சுடெரைட்டு, பிரீக்ணைட்டு மற்றும் கால்சைட்டு ஆகிய கனிமங்களுடன் தொடர்புடையதாகவும் எடிங்டோணைட்டு கனிமம் காணப்படுகிறது.

எடிங்டோணைட்டு கனிமம் முதன்முதலில் இசுக்காட்டிய கனிம சேகரிப்பாளர் இயேம்சு எடிங்டன் (1787–1844) என்பவரால் அறிவிக்கப்பட்டு எடிங்டோணைட்டு எனப் பெயரிடப்பட்டது.  பிற ஆதாரங்கள் இசுக்காட்டிய புவியியலாளர் மற்றும் கனிமவியலாளர் தாமசு எடிங்டன் (1814–1859) என்பவரைக் குறிப்பிட்டன. இருப்பினும், இந்தக் கனிமம் 1825ஆம் ஆண்டில் பெயரிடப்பட்டதால், முந்தைய அங்கீகாரம் உண்மையானதாக இருக்க வேண்டும்.Wilhelm Karl von Haidinger, "Description of Edingtonite, a New Mineral Species", in The Edinburgh Journal of Science, V. iii, October 1825, pp. 316–320

மேற்கோள்கள்

வெளி இணைப்புகள்

Edingtonite structure

பகுப்பு:பேரியம் கனிமங்கள்
பகுப்பு:சியோலைட்டுகள்